प्रधानमंत्री ने कहा कि कांग्रेस को हिमाचल प्रदेश के विकास से महरूम रखने के लिए सजा देने का वक्त आ गया है। उन्होंने कहा कि हिमाचल प्रदेश की तरक्की में यदि विकास का डबल इंजन लग जाय तो देवभूमि देश के अग्रणी राज्यों में शुमार हो सकता है। उन्होंने हिमाचल की जनता का आह्वान करते हुए कहा कि हिमाचल की जनता इस बार के विधानसभा चुनाव में कांग्रेस को इतनी मजबूती के साथ सजा दे ताकि पूरे देश में यह संदेश जाय कि हिमाचल प्रदेश अब भ्रष्टाचार को सहन नहीं कर सकता।